ការសំភាសន៍របស់អ៊ុំ ផាន ផា

ក៖ អ្នកដែរសំភាសន៍គេមានឈ្មោះថា ជាង​ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថាផាន ផា៕

ការសង្ខេបប្រវត្តិរបស់អ៊ុំ ផាន ផា

អ៊ុំ ផាន ផា មានអាយុ73ឆ្នាំនៅក្នុងឆ្នាំ2018

អ៊ុំ ផាន ផា មានភេទ ប្រុស

អ៊ុំ ផាន ផា មានទីលំនៅបច្ចុប្បន្ននៅភូមិទួលខ្សាច់ ឃុំទន្លេបិទ ស្រុកត្បូងឃ្មុំ ខេត្តត្បូងឃ្មុំ

ក៖ ចឹងជាដំបូងខ្ញុំសូមអរគុណច្រើនអ៊ុំដែរបានអោយខ្ញុំសំភាសន៍ពីប្រវត្តិរបស់អ៊ុំ ហើយការសំភាសន៍ នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅ ជំនាន់ក្រោយៗពួកគាត់បានស្គាល់ពីប្រវត្តិរបស់ឪពុកម្ដាយ នឹងប្រវត្តិរបស់ដូចតាចឹងហាសអ៊ុំ?

ខ៖ បាទត្រូវហើយនឹងហោស

ក៖​ ចឹងនៅពេលដែរខ្ញុំបាន សំភាសន៍អ៊ុំហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសអ៊ុំ ចឹងតើអ៊ុំយល់ព្រមដើម្បីអោយខ្ញុំដាក់ការសំភាសន៍ មួយនេះទៅក្នុងវេបសាយរបស់សាលាដែរទេអ៊ុំ?

ខ៖ មានអីសំភាសន៍ពីប្រវត្តិខ្ញុំអរគុណហើយ ដូចថាយើងមានប្រវត្តិអីហើយយើងកើតមកនៅស្រុកណា ហើយនៅភូមិឃុំណា ចឹងដល់ពេលដែរយើងកើតមកមានគ្រួសារ នៅភូមិណាអីចឹងទៅណាស់ ហើយយើងរៀន

ក៖ បាទអ៊ុំដូចថាយើងរៀននៅណាអីចឹងអ៊ុំ?

ខ៖ នឹងហើយដូចថាយើងរៀននៅណា អានឹងចឹងហើយនឹង

ក៖ ចឹងសំរាប់ខ្ញុំជាអ្នកដែរសំភាសន៍ពូខ្ញុំមានឈ្មោះថា ជាង ស៊ីអ៊ាវ ហើយការសំភាសន៍មួយនេះត្រូវបាន ធ្វើឡើងនៅថ្ងៃទី​18 ខែ2 ឆ្នាំ2018 ចឹងសំរាបខ្ញុំធ្វើការសំភាសន៍នឹងអ៊ុំនៅភូមិណាដែរអ៊ុំ?

ខ៖ ខ្ញុំកើតនៅភូមិកោះសូទិន ស្រុកកោះសូទិន ខេត្តកំពង់ចាម

ក៖ ប៉ុន្តែអ៊ុំទើបតែមកនៅនឹង?

ខ៖ សព្វថ្ងៃនឹងខ្ញុំមករស់នៅក្នុងភូមិទួលខ្សាច់ ឃុំទន្លេបិទ ស្រុកត្បូងឃ្មុំ ខេត្តត្បូងឃ្មុំ

ក៖ អូ៎!បាទអ៊ុំ ចឹងសំរាប់អ៊ុំចិញ្ចឹមសំរាប់ឈ្មោះពេញរបស់អ៊ុំមានឈ្មោះអីគេដែរអ៊ុំ?

ខ៖ ខ្ញុំមានឈ្មោះ ផាន ផា

ក៖ មានឈ្មោះហៅក្រៅដែរទេអ៊ុំ?

ខ៖ អត់មានទេមានតែឈ្មោះនឹងជាប់តែរហូតនឹងតែម្ដង

ក៖ ចុះកាលពីក្មេងមាននរណាគេហៅឈ្មោះអ៊ុំអីផ្សេងទេ?

ខ៖ អត់មានទេមានឈ្មោះផា ចឹងតែម្ដងនឹង

ក៖ ចុះអ៊ុំឆ្នាំនេះអ៊ុំអាយុប៉ុន្មានដែរអ៊ុំ?

ខ៖ ឆ្នាំនេះខ្ញុំអាយុចូលកាលពីក្មេងមាននរណាគេហៅឈ្មោះអ៊ុំអីផ្សេងទេ?

ខ៖ អត់មានទេមានឈ្មោះផា ចឹងតែម្ដងនឹង

ក៖ ចុះអ៊ុំឆ្នាំនេះអ៊ុំអាយុប៉ុន្មានដែរអ៊ុំ?

ខ៖ ឆ្នាំនេះខ្ញុំអាយុចូល73ឆ្នាំហើយនឹង

ក៖ អ៊ុំអាយុ73ឆ្នាំហើយអ៊ុំអូ៎!អ៊ុំចាស់ដែរហោសអ៊ុំ?

ខ៖ ហេ៎!ចាស់ហើយខ្ញុំនឹង

ក៖ ចុះអ៊ុំកើតនៅថ្ងៃខែឆ្នាំណាអ៊ុំមានចងចាំទេ?

ខ៖ ខ្ញុំកើតនៅក្នុងថ្ងៃទី1 ខែ10 ឆ្នាំ1945

ក៖ អូ៎!អ៊ុំកើតមកនឹងចំសង្រ្គាមលោកលើកទី2ណអ៊ុំ?

ខ៖ វាចប់ហើយនឹងកាលពីជំនាន់គេដេញបារាំងនឹងណាស់

ក៖ ចឹងអ៊ុំកើតម្ដងទៀតនៅភូមិអីគេដែរអ៊ុំ?

ខ៖ ខ្ញុំកើតនៅស្រុកកំណើតនៅភូមិកោះសូទិន ឃុំកោះសូទិន ស្រុកកោះសូទិន នឹងហើយ

ក៖ បាទនៅខេត្តកំពង់ចាមណអ៊ុំ?

ខ៖ បាទនៅខេត្តកំពង់ចាមនឹង

ក៖ ប៉ុន្តែឥឡូវនឹងគេកាត់ចូលខេត្តត្បូងឃ្មុំណអ៊ុំ?

ខ៖ បាទប៉ុន្តែបើនិយាយពីអតីតកំណើតតែម្ដងនឹង

ក៖ ចុះអ៊ុំមានបងប្អូនចំនួនប៉ុន្មាននាក់ដែរអ៊ុំ?

ខ៖ ខ្ញុំមានបងប្អូនប្រុសដល់ទៅ7នាក់

ក៖ ប៉ុន្មានមានស្រីទេអ៊ុំ?

ខ៖ អត់មានស្រីទេសុទ្ធតែប្រុសនឹង

ក៖ អូ៎!សុទ្ធតែប្រុស?

ខ៖ នឹងហើយអានឹងបងប្អូនឪពុកម្ដាយដែរបានស្លាប់ទៅនឹងណាស់ ហើយឪពុករបស់ខ្ញុំបានយកប្រពន្ធ ក្រោយទេមានតែខ្ញុំម្នាក់ទេនឹង

ក៖ អូ៎!អ៊ុំចឹងទេហោសអ៊ុំ?

ខ៖ អានឹងខ្ញុំនិយាយពីប្រវត្តិរបស់ខ្ញុំអោយស្ដាប់ចឹងខ្ញុំកើតមកនឹងកាលពីឪពុករបស់ខ្ញុំកូនទី1

ក៖ ចឹងអ៊ុំជាកូនទី1ហោសអ៊ុំ?

ខ៖ ខ្ញុំបានកើតមកបាន3ខែនឹងម្ដាយរបស់ខ្ញុំស្លាប់នឹង ចឹងខ្ញុំជាក្មេងកំព្រាណាស់

ក៖ ចឹងចាប់ពីពេលណុងអ៊ុំកំព្រា?

ខ៖ នឹងហើយបន្ទាប់មកឪពុករបស់ខ្ញុំនឹងគាត់បានយកបងរបស់ម្ដាយខ្ញុំនឹង

ក៖ ចឹងគាត់បានយកបងប្អូនរបស់ខ្លួនឯងហោសអ៊ុំ?

ខ៖ បាទយកបងប្អូនម្ដាយខ្ញុំបង្កើតនឹង ហើយគាត់ចិញ្ចឹមរហូតមកចឹងគាត់ក៏ដូចជាម្ដាយរបស់ខ្ញុំដែរនឹង ដូចថាម្ដាយធំបង្កើតនោះនឹងហើយចឹង

ក៖ ​ ចុះប្អូនរបស់អ៊ុំមានឈ្មោះអីគេដែរអ៊ុំមានចងចាំទេ?

ខ៖ ប្អូនរបស់ខ្ញុំមានឈ្មោះច្រើនណាស់

ក៖ ប្អូនទី2ហាសអ៊ុំមានឈ្មោះអីគេដែរ?

ខ៖ ប្អូនទី2នឹងឈ្មោះផល្លី

ក៖ ចុះប្អូនទៅនឹងឈ្មោះផល្លី

ក៖ ចុះប្អូនទៅ3 វិញ?

ខ៖ ប្អូនទី3មានឈ្មោះផល្លីន

ក៖ ចុះប្អូនទី4វិញអ៊ុំ?

ខ៖ ប្អូនទី4មានឈ្មោះថា ថន ទី5 នឹងឈ្មោះ មាន បាន ភ្លោះពៅហាស

ក៖ អូ៎!ឈ្មោះ មាន នឹងឈ្មោះ បាន

ខ៖ នឹងហើយគេភ្លោះនឹងហើយចឹងខ្ញុំមានគ្រួសាររៀនមករហូតមកចឹងទៅខ្ញុំបានរៀននៅសាលា

ក៖ នៅសាលាកោះសូទិននឹងហោសអ៊ុំ?

ខ៖ ខ្ញុំបានរៀននៅសាលាកោះសូទិននឹង ឃុំកោះសូទិន ស្រុកកោះសូទិន តាំងពីថ្នាក់ទី12នឹង

ក៖ កាលណុងគេរាប់បញ្ជ្រាស់មកវិញមែនទេអ៊ុំ?

ខ៖ នឹងហើយបានរៀនរហូតនឹង

ក៖ ដូចថាថ្នាក់ទី12នឹងស្មើរនឹងថ្នាក់ទី1ឥឡូវនឹងហោសអ៊ុំ?

ខ៖ បាទនឹងហើយខ្ញុំបានរៀននៅវិទ្យាល័យជហែ

ក៖ អូ៎!នៅជហែយើងនឹងហោសអ៊ុំ?

ខ៖ បាទនឹងហើយនៅក្នុងភូមិ ស្រុកកោះសូទិននឹងដែរនឹងណាស់

ក៖ បាទស្គាល់តើអ៊ុំ?

ខ៖ ដល់ពេលដែរខ្ញុំបានប្រលងឌីប្លូមធ្លាក់ចឹងទៅ ខ្ញុំក៏បានទៅរៀនសាលាឯកជនកំពង់ចាមខ្ញុំរៀនកាល ណុងខ្ញុំរៀននៅសាលាសេរីបុត្រនឹងណាស់រៀនបារាំងអីនឹង

ក៖ បាទអ៊ុំ ចឹងមានន័យថាអ៊ុំចេះភាសាបារាំងដែរណអ៊ុំ?

ខ៖ ខ្ញុំចេះប៉ុន្តែខ្ញុំចាស់ហើយចឹងខ្ញុំភ្លេចអស់ច្រើនដែរហើយនឹង

ក៖ ចឹងអ៊ុំមានចេះភាសាអីផ្សេងទៀតទេអ៊ុំ?

ខ៖ អត់ចេះទេចេះតែភាសាបារាំងនឹងទេ ខ្ញុំអាចសរសេរកើតនឹង

ក៖ ប៉ុន្តែអ៊ុំបានរៀនបានថ្នាក់ទីប៉ុន្មានដែរអ៊ុំ?

ខ៖ កាលណុងខ្ញុំបានរៀនប្រលងឌីប្លូមធ្លាក់ ខ្ញុំរៀនបានថ្នាក់ទី3ដែរនឹង

ក៖ អូ៎!ចឹងអ៊ុំរៀនបានថ្នាក់ទី3?

ខ៖ នឹងហើយខ្ញុំប្រលងណាធ្លាក់ៗៗ

ក៖ ចឹងមានន័យថាអ៊ុំបានរៀនតែនៅសាលាកោះសូទិននឹងមួយទេ អ៊ុំអត់មានបានរៀននៅសាលាអីផ្សេង ទេណអ៊ុំ?

ខ៖ ខ្ញុំបានរៀននោសាលាឯកជនស្នួលនៅកំពង់ចាមដែរនឹង

ក៖ អូ៎!បាទអ៊ុំចឹង?

ខ៖ ខ្ញុំបានរៀននៅខេត្តកំពង់ចាមតែម្ដងនៅក្រុងណាស់

ក៖ ចុះអ៊ុំធ្លាប់មានមិត្តភក្តិណាដែរធំធាត់មកជាមួយគា្នដែរទេអ៊ុំ?

ខ៖ ខ្ញុំមានមិត្តភក្តិរៀននៅនឹង សូម្បីតែសាយឈុំក៏ពួកម៉ាក់ដែររៀននៅជាមួយគា្ននឹងនៅក្បែរគា្ននឹង

ក៖ អូ៎!ឯកឧត្តមសាយឈុំនឹងហោសអ៊ុំ?

ខ៖ បាទនឹងហើយគាត់នឹង ដល់ពេលដែរគេបានធ្វើធំចឹងទៅខ្ញុំមិនសូវបានទៅរកគេទេ

ក៖ ចឹងគេបានភ្លេចយើងហើយចឹងនោះ?

ខ៖ ហេ៎!គេមិនភ្លេចទេខ្ញុំមិនទៅពីព្រោះគេធំពេក ហើយយើងតូចនឹង

ក៖ អូ៎!ហួសពីសមត្ថភាពណអ៊ុំ?

ខ៖ នឹងហើយហួសពីសមត្ថភាពនឹងចឹងមានពួកម៉ាក់របស់ខ្ញុំស្លាប់អស់ច្រើនណាស់

ក៖ ប៉ុន្តែអ៊ុំះអាចរៀបរាប់ឈ្មោះខ្លះៗដែរបានទេអ៊ុំ?

ខ៖ ចាំមើលកាលណុងមានឈ្មោះច្រើនណាស់កាលនៅរៀននឹងមានឈ្មោះច្រើនណាស់ ប៉ុន្តែគេបានស្លាប់អស់ហើយនឹងណាស់

ក៖ បាទអ៊ុំបាទ?

ខ៖ ប៉ុន្តែយើងនៅតែរស់នឹងប៉ុន្មាននាក់នឹង មានលោកប៉េងមួយនឹងរាល់ថ្ងៃនៅកោះសូទិននឹង ហៅសោប៉េងនឹង

ក៖ ចុះអ៊ុំធ្លាប់មានអនុស្សាវរីយ៍កាលពីអ៊ុំនៅជាមួយមិត្តភក្តិរបស់អ៊ុំចឹងណាស់អ៊ុំ?

ខ៖ មានអីមានមួយទៀតនៅសុវណ្ណនៅស្រុកកោះសូទិនដែរនឹង នឹងយើងសុទ្ធតែអាយុប្រហែលគ្នាហើយនឹងណាស់ មានអីមិត្តភក្តិស្រលាញ់គ្នា រាប់អានគា្ននឹង

ក៖ ប៉ុន្តែដូចជាអ៊ុំធ្លាប់ទៅស្រែ លេងថុយ រឺលេងបាញ់ឃ្លីអីជាមួយពួកគាត់ដែរទេអ៊ុំ កាលពីអ៊ុំនៅក្មេងៗ?

ខ៖ កាលណុងនៅវត្ត

ក៖ អូ៎!អ៊ុំនៅវត្តហោសអ៊ុំ ចុះនៅវត្តនឹងអ៊ុំចូលចិត្តលេងអីគេជាមួយមិត្តភក្តិរបស់អ៊ុំដែរ?

ខ៖ នៅវត្តនឹងទៅប្រលែគា្នលេង ទៅដើរលេង រឺលេងទឹកអីនឹងនឹងកាពីយើងនៅតូចនឹងនៅវត្ត

ក៖ អូ៎!ចឹងបាទអ៊ុំ?

ខ៖ កាលពីសង្គមនឹងនៅក្នុងវត្តនឹងណាស់​នៅបណ្ដើរ រៀននៅសាលាបណ្ដើរ

ក៖ អូ៎!ចឹងអ៊ុំរៀននៅសាលាបាលីណអ៊ុំ?

ខ៖ អត់ទេរៀននៅនឹងតើ ថ្ងៃណាទំនេរចឹងទៅយើងយកកន្តូរជូនលោកចឹងទៅ ហើយយើងក៏តៅរៀននៅ សាលារដ្ឋនឹង

ក៖ ​ ចុះតាំងពីក្មេងនឹងអ៊ុំមានធ្លាប់ធ្វើការងារអីគេខ្លះដែរអ៊ុំ រហូតមកដល់ឥឡូវនឹងណាស់?

ខ៖ ខ្ញុំមានបានធ្វើអីគេទេខ្ញុំបានធ្វើតែចំការនឹងរៀនមិនទាន់ចប់នឹងធ្វើចំការនឹងយកគ្រួសារនឹង គ្រួសារនៅឃុំទន្លេបិទនឹង នៅភូមិទួលខ្សាច ព្រែកជីកនឹង

ក៖ បាទចឹងអ៊ុំ?

ខ៖ ដល់ពេលយកគ្រួសារចឹងទៅបានកូន

ក៖ ចុះអ៊ុំមានធ្លាប់បើកអាចីវកម្មលក់ដូរអីគេដែរទេអ៊ុំ?

ខ៖ អូ៎!លក់ដែរតើ ដល់ពេលដែរធំនឹងមានប្រពន្ធយកគ្រួសារនឹង បានបើកអាជីវកម្មលក់នឹងពេលដែរ ស្រុកយើងចប់មកចឹងទៅណាស់

ក៖ បាទប៉ុន្តែអ៊ុំលក់អីគេដែរអ៊ុំ?

ខ៖ ពីមុនមកប្រពន្ធរបស់ខ្ញុំនឹងលក់បបរ នៅភូមិទន្លេបិទនឹងណាស់ មានលក់គុយទាវអីទៅណាស់នឹង ហើយខ្ញុំរក្មុខរបរតែប៉ុណ្ណឹង

ក៖ ចុះអ៊ុំគិតថាជីវិតរបស់អ៊ុំមានការផ្លាស់ប្ដូរអីគេខ្លះដែរអ៊ុំតាំងពីក្មេងរហូតមកដល់ពេលនេះហាសអ៊ុំ?

ខ៖ ដល់ពេលដែរផ្លាស់ប្ដូរមកយើងក្រោយនឹង យើងធ្វើចំការនឹងពេលដែរបានចប់ពីប្រវត្តិនឹងមកយើង បានធ្វើចំការនឹងភ្ជូរដី អីចឹងសំរាប់ចិញ្ចឹមកូនអីចឹង

ក៖ បាទអ៊ុំ ចុះទាំងជីវិភាពនឹងទាំងសុខភាពអ៊ុំគិតថាយ៉ាងម៉េចដែរអ៊ុំ?

ខ៖ សុខភាពនឹងមានអីខ្ញុំគ្រាន់បើ លក្ខណះថាវាមធ្យមនឹង

ក៖ ប៉ុន្តែមានអារម្មណ៍ថាអ៊ុំចាស់ប៉ុន្តែអ៊ុំមានកំលាំងរឹងមាំ?

ខ៖ បាទចឹងហើយនឹង យើងមានការលក់ដូរនឹងធ្វើការខ្លះទៅណាស់នឹងវាល្មមក្នុងការរស់នៅនឹងណាស់ សង្គមនឹងវាមានតែប៉ុណ្ណឹងវាគ្មានញ្ហាអីច្រើនទេនឹង

ក៖ ចុះអ៊ុំគិតថាអ៊ុំចូលចិត្តពិសារម្ហូបអីគេដែរអ៊ុំ?

ខ៖ ខ្ញុំហោស?

ក៖ បាទអ៊ុំម្ហូបចូលចិត្តណាស់អ៊ុំ?

ខ៖ ខ្ញុំស្អីក៏បានដែរអ្នកស្រែចំការមានអីដំឡូងនឹង ធម្មតាទេការី ម្ជូរមានលិចកើតនឹងណាស់ ម្ជូរស្រែគេហៅម្ជូរស្រែនឹង

ក៖ ម្ជូរស្រែអាម្ជូរត្រកួននឹងហោសអ៊ុំ?

ខ៖ នឹងហើយម្ជូរត្រកួននឹង ម្ជូរដើមចេកអីនឹងងានឹងយើងហូបលាយប្រហុកនឹងហើយ

ក៖ ចុះអ៊ុំគិតថាតាំងពីក្មេងណាស់អ៊ុំចូលចិត្តលេងល្បែងប្រជាប្រិយ៍អីគេខ្លះដែរអ៊ុំ?

ខ៖ ខ្ញុំចូលចិត្តខាងដើររាំទៅ ចូលចិត្តដើរសប្បាយ

ក៖ ចុះចោលឈូង បោះអង្គុញ ទាញព្រាត?

ខ៖ ​នឹងហើយទាញព្រាត ចោលឈូងលាក់កន្សែងលេងបែបលក្ខណះចូលឆ្នាំយើងនឹង មិនដែរដើរផឹកស៊ីអីអត់មានទេ

ក៖ បាទចឹងល្អអ៊ុំ?

ខ៖ ពីដើមអត់មានគ្រឿងញៀនដូចឥឡូវនឹងទេណាស់​ មានតែស្រា

ក៖ បាទអ៊ុំ ចុះង៊ុំចេះច្រៀងទេអ៊ុំ?

ខ៖ ទេខ្ញុំងត់ចេះទេនឹង

ក៖ ប៉ុន្តែអ៊ុំចូលចិត្តស្ដាប់បទចំរៀងទេ?

ខ៖ បាទចូលចិត្តស្ដាប់បទចំរៀងនឹង

ក៖ លក្ខណះបទអីគេដែរអ៊ុំ?

ខ៖ លក្ខណះថាជាបទសម័យអីចឹងទៅណាស់

ក៖ អូ៎!លក្ខណះបទសម័យ ចុះបទបុរាណអ៊ុំចូលចិត្តដែរទេអ៊ុំ?

ខ៖ បទបុរាណក៏ខ្ញុំចូលចិត្តដែរខ្ញុំចូលចិត្តពីរប្រភេទនឹង

ក៖ ​ ចុះអ៊ុំចូលចិត្តទៅមើលល្ខោន ស្ដាប់យីកេអីគេអ៊ុំ ស្ដាប់យីកេអីនឹង?

ខ៖ ខ្ញុំកាលនៅក្មេងៗនឹងខ្ញុំចូលចិត្តមើលល្ខោន ស្ដាប់យីកេនឹងហើយ

ក៖ ដោយសារតែយើងវាមិនមានបទចំរៀងអីថ្មីចឹងយើងចូលចិត្តស្ដាប់យីកេណអ៊ុំ?

ខ៖ កាលពីជំនាន់ សាំង សារុណអីនឹងណាស់ កាលល្ខោនពីដើមនឹងណាស់ កាលពីសង្គមនឹងល្បីហាស ណាស់សាំង សារុណនឹង ចេក ម៉ាច់នឹងសាំងសារុណនឹង នឹងសម័យមានសម័យស៊ិនស៊ីសាម៉ុតអីនឹង

ក៖ អូ៎!បាទអ៊ុំចឹង?

ខ៖ ខ្ញធ្លាប់ដើរលេងជាមួយស៊ិនស៊ីសាម៉ុតដែរតើ!

ក៖ អ៊ុំធ្លាប់ដើរលេងជាមួយស៊ិនស៊ីសាម៉ុតទៀតហោសអ៊ុំ?

ខ៖ ​ចុះកាលណុងគេមានគ្រួសារហើយណាស់

ក៖ បាទអ៊ុំមានអីទៀតអ៊ុំ?

ខ៖ នឹងហើយមានក្មួយខ្ញុំមួយនឹង នឹងប្អូនជីដូនមួយខ្ញុំនឹងគេធ្វើការហើយយកបងស៊ិនស៊ីសាម៉ុតនឹង ចឹងពេលដែរខ្ញុំទៅរៀននៅភ្នំពេញចឹងទៅ

ក៖ បាទម៉េចទៀតទៅអ៊ុំ?

ខ៖ ​គាត់បានយកប្រពន្ធកាលពីដើមនឹងណាស់បានដើរលេងជាមួយគាត់ចឹងទៅណាស់ ហើយគាត់អោយចូលចំរៀងជាមួយគាត់ដែរប៉ុន្តែខ្ញុំមិនចេះច្រៀងចឹងណាស់

ក៖ អូ៎!ចឹងហោសអ៊ុំ?

ខ៖ ខ្ញុំប្រុងតែទៅចឹងដែរតើប៉ុន្តេមកពីអត់ អាជីពយើងប្រុងតែទៅដែរនឹង យើងត្រូវរកស៊ីចឹងទៅហើយ អោយយើងសប្បាយក៏សប្បាយមិនកើតដែរនឹងណាស់

ក៖ ចឹងយើងត្រូវខំប្រឹងរកស៊ីខ្លះដែរណអ៊ុំ?

ខ៖ ហើយដល់ពេលដែរខ្ញុំបានមកយកគ្រួសារចឹងទៅខ្ញុំក៏លែងទៅណាទៅ

ក៖ ចុះអ៊ុំគិតថាមាននរណាគេនៅក្នុងក្រុមគ្រួសាររបស់អ៊ុំចេះលេងឧបករណ៍ភ្លេងដែរទេអ៊ុំ?

ខ៖ អត់មានទេ

ក៖ ទាំងភ្លេងខ្មែរ ភ្លេងពិនពាត ភ្លេងសើមអីក៏អត់មានដែរណអ៊ុំ?

ខ៖ បាទពួកនឹងអត់ចេះទេនឹង បើខាងប្អូនថ្លៃគេចេះខ្លះដែរ

ក៖ អូ៎!គាត់ចេះលេងអីគេខ្លះដែរអ៊ុំ?

ខ៖ អាមួយនេះនៅហាងលក់គុយទាវនឹងខាងហ្គីតានឹង

ក៖ អូ៎!លេងភ្លេងហ្គីតាណអ៊ុំ?

ខ៖ នឹងហើយខាងហ្គីតា ខាងភ្លេងអកកេះនឹងណាស់អាភ្លេងសម័យគេនឹងណាស់

ក៖ ងូងាភ្លេងអកកណ្ដុងនឹងមែនអ៊ុំ?

ខ៖ នឹងភ្លេងអកកណ្ដុងនឹងក៏ចេះដែរ អាភ្លេងហ្គីតានឹងណាស់ប៉ុន្តែឥឡូវនឹងគេចាស់ៗអស់ហើយនឹង

ក៖ ចុំបកមកក្រោយវិញដែរទាក់ទងពីប្រវត្តិរបស់បងប្អូនរបស់អ៊ុំវិញ អ៊ុំគិតថាតាំងពីក្មេងនឹងអ៊ុំចូលចិត្តលេងអីគេជាមួយបងប្អូនរបស់អ៊ុំដែរទៅ?

ខ៖ គ្មានទេមានតែទៅស្រែទៅចំការនឹងគ្មានដែរបានដើរលេងអីគេទេ

ក៖ ចុះលក្ខណះថាកាលនៅក្មេងៗលេងថុយ លេងឡឹកបាយឡ លេងបាញ់ឃ្លីអីនឹងអ៊ុំធ្លាប់លេងទេ?

ខ៖ កាលពីដើមនឹងកាលពីតូចនឹងលេងល្ខោន

ក៖ អូ៎!ចឹងអ៊ុំលេងល្ខោនណអ៊ុំ?

ខ៖ អាលេងទូកឆាងៗៗនឹងណាស់កាលណុងយើងគ្មានអីទេ

ក៖ នឹងជាលេងជាមួយបងប្អូនរបស់អ៊ុំ?

ខ៖ នឹងហើយជាមួយបងប្អូននឹង ចុះបើបងប្អូនសុទ្ធតែប្រុសៗនឹង

ក៖ ចុះមានលក្ខណះថាមានលេងឡឹកបាយឡ រឺមួយមានលេងការអីចឹងហាសអ៊ុំ?

ខ៖ អានឹងលេងតើជាមួយអ្នកជិតខាងនឹង កាលនៅក្មេងចឹងណាស់នឹងប្រវត្តិយើងដើមនឹង មិនមែនដូចយើងលេងឥឡូវនឹងទេ ដើរមានបក្សពួករឺគ្រឿងញៀនអីអត់មានទេ

ក៖ បាទអ៊ុំចឹងហោស?

ខ៖ នឹងហើយកាលពីដើមគេមានសង្គមល្អហាសណាស់

ក៖ ចុះអ៊ុំគិតថាអ៊ុំចូលចិត្តលេងអីជាមួយបងប្អូនរបស់អ៊ុំដែរ?

ខ៖ មានអីមានតែលេងបាយឡឹកបាយឡនឹងបើសុទ្ធតែប្រុសនឹង

ក៖ ប៉ុន្តែធ្លាប់ទៅហែលទឹកអីដែរទៅ?

ខ៖ លក្ខណះថាទោមើលគោ លេងប៉ែង លេងហឹងអីចឹងទៅកាលពីដើមណាស់

ក៖ បាទអ៊ុំខ្ញុំស្គាល់អ៊ុំ?

ខ៖ នឹងហើយប្រុសៗមានស្អីមានតែលេងអានឹង

ក៖ អត់ដូចមនុស្សស្រីទេណអ៊ុំ?

ខ៖ គេលេងបាញ់អាស្អីទេ

ក៖ លេងបាញ់ថុយហោសអ៊ុំ?

ខ៖​ នឹងហើយលេងបាញ់ថុយនឹង

ក៖ ​ ចុះអ៊ុំគិតថាបងប្អូនរបស់អ៊ុំនឹងគាត់នៅណាដែរសព្វថ្ងៃនឹងអ៊ុំ?

ខ៖ មើលអាមួយស្លាប់បាត់ហើយ ហើយអាមួយនៅជហែមួយ នៅកោះសូទិន នឹងជហែ2នាក់ នឹងនៅកោះសូទិនមួយនាក់នៅខាងណុងនៅស្រុកកំណើតនឹង

ក៖ អូ៎!បាទអ៊ុំចុះពួកគាត់ធ្វើអីគេដែរអ៊ុំ?

ខ៖ ពីណាគេដែរ?

ក៖ ប្អូនៗរបស់អ៊ុំណាស់ គាត់ធ្វើអីគេដែរ គាត់រកស៊ីលក់ដូរអីគេ?

ខ៖ ធ្វើស្រែចំការនឹង

ក៖ អូ៎!ចឹងគាត់ធ្វើស្រែចំការដែរណអ៊ុំ?

ខ៖ បាទនឹងធ្វើតែចឹងកាលពីជំនាន់ណុងជំនាន់ពលពតស្លាប់ច្រើនណាស់

ក៖ ចុះម្ដាយរបស់អ៊ុំគាត់មានឈ្មោះអីគេដែរអ៊ុំ?

ខ៖ ម្ដាយរបស់ខ្ញុំនឹងពីមុនឈ្មោះណេត សែត

ក៖ បាទអ៊ុំបាទ?

ខ៖ ចុំមកម្ដាយក្រោយនឹងឈ្មោះណេត គាំ

ក៖ អូ៎!អ៊ុំមានម្ដាយពីរណអ៊ុំ?

ខ៖ ខ្ញុំមានម្ដាយពីរម្ដាយធំនឹង ពេលដែរម្ដាយរបស់ខ្ញុំស្លាប់បាត់ទៅ ខ្ញុំមករស់នៅជាមួយម្ដាយធំនឹងទៅ វាចឹងឯង

ក៖ បាទអ៊ុំ ចុះម្ដាយរបស់អ៊ុំគាត់អាយុប៉ុន្មានដែរអ៊ុំមានចងចាំទេ?

ខ៖ អូ៎!ដល់ឥឡូវនឹងវាអាយុប៉ែតជាងហើយនឹង

ក៖ ប៉ុន្តែអ៊ុំមិនដឹងថាគាត់កើតនៅឆ្នាំណាទេណអ៊ុំ?

ខ៖ ខ្ញុំមិនដឹងទេបើខ្ញុំមិនដែរទាំងឃើញមុខផងនឹង

ក៖ ចុះម្ដាយរបស់អ៊ុំនឹងគាត់កើតនៅណាអ៊ុំមានដឹងអត់?

ខ៖ គាត់កើតនៅកោះសូទិនតែម្ដងនឹង កើតនៅភូមិកោះសូទិន ឃុំកោះសូទិនតែម្ដងនឹងណាស់

ក៖ ចុះឪពុករបស់អ៊ុំមានឈ្មោះអីគេដែរអ៊ុំ?

ខ៖ ប្រពន្ធរបស់ខ្ញហោស ប្រពន្ធរបស់ខ្ញុំគាត់ស្លាប់បាត់ហើយនឹង

ក៖ អត់ទេឪពុករបស់អ៊ុំហាស?

ខ៖ ឪពុករបស់ខ្ញុំនឹងឈ្មោះតាផាន ឈ្មោះប្រាក់ ផាន

ក៖ ចុះគាត់អាយុប៉ុន្មានដែរអ៊ុំមានដឹងទេ?

ខ៖ គាត់ស្លាប់តាំងពីឆ្នាំយើងប្រជាជាតិនឹងគាត់ឈឺស្លាប់ហើយនឹងណាស់

ក៖ ចុះគាត់កើតនៅណាអ៊ុំមានដឹងទេ?

ខ៖ គាត់កើតនៅភូមិកោះសូទិនដូចតែគា្ននឹង ប៉ុន្តែគ្រាន់តែគាត់កើតនៅលើក្បាលកោះអីចឹងណាស់ នឹងឪពុករបស់ខ្ញុំបង្កើតនឹងណាស់

ក៖ បាទអ៊ុំបាទ?

ខ៖ ​ នឹងឪពុករបស់ខ្ញុំបង្កើតនឹងណាស់

ក៖ ចុះឪពុករបស់អ៊ុំកាលពីគាត់នៅក្មេងគាត់ធ្វើអីសំរាប់ចិញ្ចឹមជីវិតដែរអ៊ុំ?

ខ៖ គាត់បួសធ្វើជាលោកសង្ឃនឹង គាត់សឹកទៅគាត់ទៅយកគ្រួសារនឹង ហើយគាត់រកស៊ីធ្វើចំការនឹងណាស់

ក៖ ​ ចុះគាត់ជាមនុស្សស្លូត រឺមួយក៏កាចដែរអ៊ុំ?

ខ៖ និយាយរួមទៅគាត់ស្លូតណាស់

ក៖ ចុះម្ដាយរបស់អ៊ុំគាត់ធ្វើអីគេដែរសំរាប់ចិញ្ចឹមជីវិតដែរអ៊ុំ?

ខ៖ ម្ដាយរបស់ខ្ញុំនឹងគាត់កូនពៅ ចឹងគាត់មានសល់អីគាត់នៅកូនតែពៅគេនឹង គាត់គ្មានទៅណាទេគាត់ រកស៊ីធ្វើស្រែចំការដែរនឹង

ក៖ ចុះគាត់ធ្វើអីគេសំរាប់ចិញ្ចឹមជីវិតដែរអ៊ុំ?

ខ៖ គាត់ធ្វើស្រែចំការនឹងដែរនឹង

ក៖ គាត់ធ្វើស្រែចំការ ចុះគាត់ស្លូតរឺមួយក៏កាចដែរអ៊ុំ?

ខ៖ អត់ទេគាត់ស្លូតៗណាស់

ក៖ ចុះអ៊ុំមានចងចាំកាលពីគាត់នៅរស់ណាស់ធ្លាប់មានអនុស្សាវរីយ៍អីជាមួយគា្នដែរទេ?

ខ៖ គាត់ស្រលាញ់សប្បាយទាំងអស់តែគ្នានឹងណាស់

ក៖ ​ ចុះអ៊ុំមានធ្លាប់ចងចាំអីជាមួយពួកគាត់ រឺមួយក៏អ៊ុំទៅស្រែអីជាមួយពួកគាត់ដែរទេ?

ខ៖ មានស្អីមានតែទៅជួយភ្ជូរគាត់ទៅ ជួយរាស់គាតចឹងទៅ

ក៖ លក្ខណះជួយការងារគាត់ចឹងទៅណអ៊ុំ?

ខ៖ ជួយដាំដំណាំគាត់ចឹងទៅណាស់ លក្ខណះកសិកម្មនឹងណាស់ការងារនៅក្នុងគ្រួសារនឹងលក្ខណះ នៅក្នុងចង្កោមគ្រួសារហើយណាស់

ក៖ ចុះឪពុកម្ដាយរបស់អ៊ុំគាត់មានធ្លាប់ប្រាប់ពីប្រវត្តិរបស់គាត់ កាលពីគាត់នៅក្មេងទៅអ៊ុំដែរទេ?

ខ៖ គាត់និយាយដែរតើ! គាត់ថាគាត់បួសទៅហើយរៀនពេលដែរគាត់សឹកនឹងមកគាត់ក៏សឹកចឹងទៅ នឹងគាត់ធ្វើថ្នាំអីចឹងទៅណាស់

ក៖ ​ ចុះម្ដាយរបស់អ៊ុំវិញ?

ខ៖ ម្ដាយរបស់ខ្ញុំនឹងក៏ដូចគា្នចឹងដែរនឹងឪពុកគាត់កូនគាត់ជេអីនឹងជារឿងធម្មតាតែងតែមានហើយនឹង

ក៖ បាទចឹងអ៊ុំ?

ខ៖ វាគ្មានប៉ុន្មានទេអានឹងជាធនកណ្ដាលរបស់មនុស្សទេនឹងមានតែប៉ុណ្ណឹង

ក៖ ​ ចុះយាយតាខាងឪពុកអ៊ុំមានស្គាល់ឈ្មោះគាត់ដែរទេអ៊ុំ?

ខ៖ ថីមិនស្គាល់

ក៖ គាត់មានឈ្មោះអីគេដែរអ៊ុំ?

ខ៖ តារបស់ខ្ញុំនឹងគាត់ឈ្មោះតាយួង ហើយយាយរបស់ខ្ញុំនឹងឈ្មោះយាយ តាយ

ក៖ ចុះគាត់នៅណាង៊ុំមានដឹងទេអ៊ុំ?

ខ៖ គាត់នៅក្បាលកោះសូទិននឹង

ក៖ ចុះយាយតាខាងម្ដាយវិញអ៊ុំមានស្គាល់ឈ្មោះគាតដែរទេ?

ខ៖ ខាងម្ដាយនឹងតាណេត យាយទិត

ក៖ ​ ចុះគាត់កើតនៅណាដែរអ៊ុំ?

ខ៖ គាត់កើតនៅកណ្ដាលកោះសូទិននឹងណាស់ ឈ្មោះតាណេត យាយទិត

ក៖ ចុះក្រុមគ្រួសាររបស់អ៊ុំមករស់នៅនឹងយូរនៅអ៊ុំ?

ខ៖ នៅយូរហើយតើ តាំងពីដើមមកនឹង មុនយើងជំនាន់អ៊ីសារ៉ាក់នឹងយើងនៅណុងដែរណាស់

ក៖ អូ៎!បាទអ៊ុំ?

ខ៖ កាលពីនៅជំនាន់បារាំងនឹង

ក៖ ចុះអ៊ុំមានបងប្អូនណាដែររស់នៅក្រៅប្រទេសទេអ៊ុំ?

ខ​៖ មានដែរបងឪពុកមានឹងគាត់នៅក្រៅប្រទេស គាត់ធ្វើការពីដើមនឹងនឹងគាត់ប្អូនរបស់ម្ដាយរបស់ខ្ញុំ បង្កើតហើយនឹងណាស់នៅស្គន់នឹងគាត់ធ្វើខាងស៊ុន ស៊ីមពីដើមនឹង

ក៖ ប៉ុន្តែកាត់នៅណាដែរអ៊ុំ?

ខ៖ គាត់នៅកោះសូទិននឹងដែរនឹងណាស់

ក៖ ប៉ុន្តែគាត់ទៅនៅក្រៅនឹងគាត់នៅណាដែរអ៊ុំ?

ខ៖ គាត់ទៅនៅស្រុកបារាំងនឹង

ក៖ គាត់រស់នៅបារាំងហោសអ៊ុំ?

ខ៖ ប៉ុន្តែគាត់ស្លាប់បាត់ហើយនឹងគាត់អាយុប៉ែតជាងហើយនឹងនៅតែប្រពន្ធនឹង គាត់មានឈ្មោះណេត គុណនឹងចំណែកប្រពន្ធរបស់គាត់មានឈ្មោះយាយណេត

ក៖ អូ៎!ចឹងហោសអ៊ុំ?

ខ៖ នៅស្រុកបារាំងនឹងនៅប្រពន្ធ

ក៖ ចឹងនៅប្រពន្ធគាត់មិនទាន់ស្លាប់ទេ?

ខ៖ នឹងហើយមិនទាន់ស្លាប់ទេ ហើយកូនគាត់នៅស្រុកបារាំងទាំងអស់នឹង

ក៖ ចុះភរិយារបស់អ៊ុំគាត់មានឈ្មោះអីគេដែរអ៊ុំ?

ខ៖ គាត់ឈ្មោះតូច ឆៃហួនគាត់ស្លាប់ហើយនឹង

ក៖ ចុះអ៊ុំមានចងចាំថ្ងៃដែរអ៊ុំរៀបអាពាហ៍ពិពាហ៍ជាមួយគាត់ដែរទេអ៊ុំ?

ខ៖ ខ្ញុំបានភ្លេចហើយកាលណុងរៀបនៅឆ្នាំ1965

ក៖ ចឹងនៅឆ្នាំ1965ចឹងនៅពេលដែរអ៊ុំរៀបអាពាហ៍ពិពាហ៍នឹងគិតថាអ៊ុំជាអ្នករៀបចំដោយខ្លួនឯង រឺមួយក៏ឪពុកម្ដាយរបស់អ៊ុំជាអ្នករៀបអោយដែរអ៊ុំ?

ខ៖ ឪពុកម្ដាយជាអ្នករៀបអោយនឹងទៅដណ្ដឹងគេត្រឹមត្រូវនឹងណាស់គេចូលដោយត្រឹមត្រូវដែរ

ក៖ ​ចុះពេលដែរអ៊ុំចូលស្ដីដណ្ដឹងប្រពន្ធរបស់អ៊ុំនឹងដូចជាមានជាថ្លៃទឹកដោះ រឺមួយក៏ថ្លៃជំនូនដែរទេអ៊ុំ?

ខ៖ មានជាចំនូនកាលណុងបើនិយាយទៅវាបាន10000រៀលនឹងកាលណុងខ្លាំងដែរនឹង ខ្មែរកាលពីជំនាន់ណុងប៉ុន្មានដំឡឹងនឹង

ក៖ ​ចុះអ៊ុំអាចប្រាប់បានទេថាអ៊ុំបានជួបជាមួយនឹងអ៊ុំស្រីនៅពេលណា ហើយហេតុអីបានជាអ៊ុំជួបគា្ន ហើយអ៊ុំស្រលាញ់គា្នប៉ុន្មានឆ្នាំបានអ៊ុំចូលស្ដីដណ្ដឹងចឹងណាស់អ៊ុំ?

ខ៖ អត់ទេបានតែមួយខែពីរខែនឹងចូលស្ដីដណ្ដឹងហើយការតែម្ដងនឹង

ក៖ អូ៎!លឿនដែរអ៊ុំ ស្រលាញ់ពេករៀបចំអោយលឿន?

ខ៖ អត់ទេនឹងម្ដាយឪពុកជាអ្នករៀបចំអោយនឹង

ក៖ អូ៎!ចឹងហោសអ៊ុំ ប៉ុន្តែអ៊ុំមិនដែរស្គាល់គា្នទេណអ៊ុំ?

ខ៖ ​ អត់ដែរស្គាល់គា្នទេប៉ុន្តែគេត្រូវជាបងប្អូនដែរ តែមិនស្គាល់គា្ននឹង

ក៖ អូ៎!ចឹងមានន័យថាអ៊ុំយកបងប្អូនគា្នហោសអ៊ុំ?

ខ៖ នឹងហើយជីដូនមួយនឹង

ក៖ បាទអ៊ុំ ចុះគិតថាផ្ទះរបស់អ៊ុំមានលក្ខណះបែបណាដែរអ៊ុំតាំងពីក្មេងរហូតមកដល់ពេលនេះហាសអ៊ុំ?

ខ៖ ផ្ទះរបស់ខ្ញុំនឹងផ្ទះឈើពីដើមមក កាលពីដើមនឹងអូ៎!មានល្វែងដូចសាលាលោកចឹងផ្ទះខ្ញុំពីដើមនឹងនៅ ស្រុកកំណើតនឹង

ក៖ ចុះនរណាគេជាអ្នកសាងសងរឺអ៊ុំទៅជួលគេដែរអ៊ុំ?

ខ៖ តាំងពីជីតារបស់ខ្ញុំសងមក អានឹងគេហៅថាផ្ទះកេរ្ដិ៍ហាស

ក៖ អូ៎!បាទអ៊ុំ​ ចុះផ្ទះអ៊ុំមានលក្ខណះបែបណាដែរអ៊ុំឥឡូវនឹង?

ខ៖ ផ្ទះរបស់ខ្ញុំនឹងវាធម្មតាប៉ុន្តែតែវាធ្វ់ពីស៊ីម៉ង់នឹង នៅព្រែកជីកនឹងណាស់

ក៖ ចុះផ្ទះរបស់អ៊ុំនឹងនរណាគេជាអ្នកធ្វើដែរអ៊ុំ?

ខ៖ ខ្ញុំជួលគេជាងគេធ្វើ នឹងខ្ញុំជាង្នកធ្វើផ្ទាល់តែម្ដងនឹង

ក៖ ប៉ុន្តែគ្រាន់អ៊ុំជួលជាងធ្វើហោសអ៊ុំ?

ខ៖ បាទនឹងហើយ

ក៖ ចុះអ៊ុំគិតថាផ្ទះរបស់អ៊ុំនឹងគិតថាគេប្រើឧបករណ៍អីគេខ្លះសំរាប់សាងសងដែរទេអ៊ុំ?

ខ៖​​ គេប្រើរណាជ្រៀកប៉ុន្តែមិនដូចម៉ាស៊ីនយើងពីដើមទេណាស់

ក៖ បាទអ៊ុំ បាទមានអីទៀតទៅ?

ខ៖ យើងធ្វើឥឡូវនឹងទេ កាលឆ្នាំ1970ជាងនឹងណាស់ខ្ទង់1978-1980នឹងណាស់

ក៖ ​ ចុះជំនាញអីដែរអីដែរអ៊ុំគិតថាអ៊ុំចេះស្ទាត់ជំនាញដែរអ៊ុំ?

ខ៖ ខ្ញុំជំនាញធ្វើចំការនឹងហើយនឹង

ក៖ ចឹងអ៊ុំជំនាញធ្វើចំការហោសអ៊ុំ?

ខ៖ ធ្វើស្រែនឹង ចុះគ្មានធ្វើអីកើតនឹងចុះបើយើងគា្មនការងារអីធ្វើផងនឹង

ក៖ ចុះឪពុកម្ដាយរបស់អ៊ុំគាត់ធ្លាប់បង្រៀនពីជំនាញអីទៅអ៊ុំដែរទេ?

ខ៖ គ្មានទេ មានតែភ្ជួរ រាស់អីនឹងណាស់

ក៖ ចុះលក្ខណះថាវេញវល្លិ៍ កូរស្កអីក៏អត់ដែរនឹង?

ខ៖ អត់ទេនឹង

ក៖ ចុះអ៊ុំអាចប្រាប់ពីពេលដែរលំបាក អ៊ុំគិតថាពេលណាដែរអ៊ុំគិតថាលំបាកតាំងពីក្មេងរហូតមកដល់ ពេលនេះហាសអ៊ុំ?

ខ៖ បើនិយាយពីលំបាកនឹងវាគ្មានការលំបាកប៉ុន្មានដែរទេនឹងយើងវាធម្មតាមកនឹងណាស់

ក៖ បាទអ៊ុំចឹង?

ខ៖ ចុះឪពុកម្ដាយគាត់ចេះតែរៀបមកបណ្ដើរមកវាមិនស្រួល បាទយើងមិនបាច់ស្ដាប់ឪពុកម្ដាយទូន្មាន យើងទេនឹងនឹងវាល្អហើយនឹង

ក៖ បាទត្រូវហើយអ៊ុំ?

ខ៖ ចុះកូនចៅក៏ដោយត្រូវតែស្ដាប់ទូន្មានឪពុកម្ដាយ នឹងបានវាត្រឹមត្រូវនឹង

ក៖ ចុះអ៊ុំគិតថាកាលពីជំនាន់បារាំងនឹងអ៊ុំគិតថាមានការលំបាកអីទេអ៊ុំ?

ខ៖ ខ្ញុំនៅតូចណាស់កាលពីជំនាន់បារាំងនឹង ខ្ញុំចង់ផុតហើយណាស់កាលពីគេបង្កើតអាជីវពលនឹងខ្ញុំដឹង ខ្ញនៅដើរនៅក្នុងឆ្នាំ1945នឹង

ក៖ ប៉ុន្តែចប់ជំនាន់បារាំងចូលជំនាន់ជប៉ុនណអ៊ុំ?

ខ៖ ជប៉ុននឹងហើយចប់

ក៖ អូ៎!បាទអ៊ុំចុះជំនាន់អ៊ីសារ៉ាក់វិញអ៊ុំ?

ខ៖ អ៊ីសារ៉ាក់នឹងជប៉ុននឹងចប់តែម្ដងនឹងណាស់

ក៖ ចុះគេថាមានជំនាន់លុនណុលណអ៊ុំ?

ខ៖ ហេ៎!នឹងដល់ពេលចប់ចឹងមកដល់ឆ្នាំ1953យើងមិនបានឯករាជ្យ

ក៖ អូ៎!បាទអ៊ុំ?

ខ៖ នឹងជំនាន់សីហនុនឹងយើងបានឯករាជ្យហើយនឹង ចឹងទៅវាមិនបោះមានគណះបក្សក្បាលដំរីអីនឹង នៅរាស្រ្តនិយមនឹង

ក៖ អូ៎!បាទអ៊ុំចឹងហោស?

ខ៖ នឹងហើយនៅជំនាន់សម្ដេចសីហនុនោះ ចឹងបានគេហៅថាគណះបក្សប្រជាជនគេបានបង្កើតយូរៗ ដែរហើយនឹង

ក៖ ចុះជំនាន់ពលពតនឹងអ៊ុំធ្វើអីគេដែរអ៊ុំ ហើយអ៊ុំធ្វើអីគេដែរអ៊ុំ?

ខ៖ ជំនាន់ពលពតនឹងខ្ញុំប្រហែលជាអាយុសាមជាងអីនឹង

ក៖ អូ៎!ធំហើយនឹងអ៊ុំ?

ខ៖ ចុះខ្ញុំពេលណុងមានប្រពន្ធហើយនឹង ខ្ញុំមានកូនបាន3នាក់ហើយនឹង

ក៖ អូ៎!ពេលណុងអ៊ុំមានកូនទៀត ចុះពេលណុងគេជំលាសអ៊ុំទៅណាទៅ?

ខ៖ គេគ្មានជំលាសទៅណាទេខ្ញុំនៅតស៊ូជាមួយទាហ៊ាននឹង គេជំលាសទៅនៅភ្នំលើនឹង

ក៖ អូ៎!បាទអ៊ុំ?

ខ៖ គេជំលាសនៅខេត្តនឹងដដែលនឹងប៉ុន្តែនៅលើភ្នំហោស

ក៖ ប៉ុន្តែពេលណុងគេអោយអ៊ុំធ្វើអីគេដែរ?

ខ៖ គេអោយយើងទៅធ្វើស្រែនឹងយើងមានធ្វើអីទេនឹង អត់មានទៅធ្វើអ្នកយកការណ៍អីទេអត់ទេនឹង យើងជាប្រជាពលរដ្ឋយើងអាចធ្វើអីកើតទៅ

ក៖ ប៉ុន្តែប្រពន្ធរបស់អ៊ុំ នឹងកូនចៅរបស់អ៊ុំនឹងគេអោយនៅជាមួយអ៊ុំដែររឺយ៉ាងម៉េចទៅ?

ខ៖ នៅជាមួយគា្នប៉ុន្តែការងារផ្សេងពេលដែរយប់ចឹងបានបានហូបបាយជុំគ្នានឹងណាស់

ក៖ អូ៎!ចឹងទេហោសអ៊ុំ?

ខ៖ ​នឹងហើយនឹងគេហៅថាខាងផ្នែកនារី ខាងម៉ែ

ក៖ អូ៎!ចង់និយាយថាកុមារផ្សេងទៅ​ កងនារីផ្សេងទៅណាអ៊ុំ?

ខ៖ នឹងហើយកុមារផ្សេងទៅ នារីផ្សេងដែរនឹង កុមារទៅរៀនធ្វើពលកម្មរបស់កុមារចឹងទៅ ហើយឪពុក ទៅស្រែទៅចំការចឹងទៅ

ក៖ អូ៎!ចឹងបែងចែកគ្នាចឹងទៅ?

ខ៖ ម៉ែទៅខាងកសិកម្មចឹងទៅ ហើយពួកម៉ែៗទៅខាងចុងភៅទៅក៏ចូលរោងបាយចឹងទៅ

ក៖ ចុះអ៊ុំគិតថារបបអាហារពេលនឹងអ៊ុំយ៉ាងម៉េចដែរអ៊ុំ?

ខ៖ បបររាវនឹង

ក៖ អូ៎!មានតែបបររាវទេណអ៊ុំ?

ខ៖ មានតែអង្ករបីបួនគ្រាប់ចឹងទៅ

ក៖ ចុះម៉ោងធ្វើការយ៉ាងម៉េចដែរទៅអ៊ុំ?

ខ៖ ម៉ោងធ្វើការធ្វើទាល់តែដល់ម៉ោងចឹងទៅ ម៉ោង7ចាប់ផ្ដើមធ្វើនឹង

ក៖ ចុះយើងធ្វើយ៉ាងម៉េចបានដឹងថាម៉ោងប៉ុន្មានដែរទៅអ៊ុំពីព្រោះពេលនឹងយើងគ្មានម៉ោងមើលផងនឹង?

ខ៖ គេមានកំនត់របស់គេណាស់គេដឹងតើ!

ក៖ ចុះគេមានជួងសំរាប់វៃដែរតើហីអ៊ុំ?

ខ៖ គេមានដែរតើ! គេមានម៉ោងតើនឹង

ក៖ អូ៎!បាទអ៊ុំចុះ?

ខ៖ គេមានម៉ោដែរតើ សល់ពីសង្គមនឹងយកទៅដាក់ក្នុងហោប៉ាវចឹងទៅហើយលួចមើលចឹងទៅ ហើយចំណែកអាមេវាក៏មានម៉ោងមើលដែរ

ក៖ អូ៎!ចឹងសុទ្ធមានម៉ោងមើលដែរ?

ខ៖ នឹងហើយជំនាន់ណុងវាអាយុជិតសាមសិបឆ្នាំហើយនឹង

ក៖ ចុះអ៊ុំនៅតែមួយកន្លែងនឹងទេ រឺមួយក៏គេអោយអ៊ុំទៅណាផ្សេងទៀតទៅអ៊ុំ?

ខ៖ ហេ៎!គេអោយខ្ញុំទៅភ្ជួរ រាស់ទៅលើមូលដ្ឋានចឹងទៅ ចំណែកម៉ែៗនៅផ្ទះចឹងទៅខ្ញុំគេរុណចឹងទៅ ជួនកាលគេរុណទៅនេះជួនទៅរុណទៅខាងនេសាទចឹងទៅ

ក៖ អូ៎!អោយអ៊ុំនេសាទទៀត?

ខ៖ នឹងហើយនៅខាងសហករនឹង

ក៖ អូ៎!បាទរហូតដល់ពេលដាច់ជំនាន់ពលពតអ៊ុំមានបានធ្វើអីទៀតទៅ?

ខ៖ ជំនាន់ពលពតនឹងវាពិបាកជាងគេហើយនឹងណាស់ វាពិបាកខ្លាំងជាងគេហើយ

ក៖ ប៉ុន្តែចង់និយាយថាពេលដែរដាច់ជំនាន់ពលពតនឹងអ៊ុំធ្លាប់មានជួបកាលលំបាកអីទោតទេអ៊ុំ?

ខ៖ មុនជំនាន់ពលពតនឹងគេមានទាហ៊ាននៅម្ខាងវេទនាណាស់ពួកខ្ញុំនៅខ្មែរកម្ពុជាក្រោមនឹង គេបានចាប់គំរាមអីចឹងទៅ គេរកបាញ់យើងចោលចឹងទៅ

ក៖ ​ អូ៎!បាទអ៊ុំយ៉ាប់ដែរ?

ខ៖ ចុះពួកពលពតនឹងគិតថាយើងចូលដៃជាមួយទាហ៊ាននឹង ពេលដែរជំនាន់លុនណុលនឹង បានគេឈានចូលជំនាន់ពលពតនឹង

ក៖ បាទអ៊ុំចឹងម៉េចទៀតទៅ?

ខ៖ វារដ្ឋប្រហារលុនណុលនឹងហើយបានចូលជំនាន់ពលពតនឹង

ក៖ ចុះអ៊ុំគិតថាអ៊ុំឆ្លងកាត់ការលំបាកនឹងដោយរបៀបណាដែរអ៊ុំ?

ខ៖ ពិបាកវេទនាណាស់

ក៖ ពិបាកខ្លាំងតែម្ដងហោសអ៊ុំ?

ខ៖ បាទពិបាកណាស់

ក៖ ចុះពេលណាដែរអ៊ុំគិតថាជាពេលដែរសប្បាយជាងគេនៅក្នុងឆាកជីវិតរបស់អ៊ុំដែរ?

ខ៖ ដូចជាគ្មានពេលដែរសប្បាយសោះនឹង សប្បាយមើលនឹងយើងនិយាយឆ្លងកាត់ពីមុនអស់ហើយនឹង ពីសង្គមនឹងណាស់

ក៖ អូ៎!បាទអ៊ុំ?

ខ៖ ដល់ពេលដែរដាច់ជំនាន់ពលពតហើយពេលនឹងសប្បាយជាងមុនហើយ ចុះគេរំដោះឆ្នាំ1979នឹង

ក៖ អូ៎!ចឹងហោសអ៊ុំ?

ខ៖ នៅឆ្នាំណុងដែរគេដេញចាប់ខ្ញុំនឹង នៅពេលដែរក្នុងពលពតនឹងគេមានសកម្មភាពច្រើនណាស់

ក៖ គេមានសកម្មភាពអីគេដែរអ៊ុំ?

ខ៖ សកម្មភាពជួនណាគេជំលាសមនុស្សហើយយើងការពារកុំអោយគេជំលាសចឹងទៅ

ក៖ អូ៎!ចឹងហោស?

ខ៖ ចឹងពេលដែរយើងវៃតបគេចឹងទៅពេលដែរយួនចូលមកគេថាយើងចង់តដៃ គេចេះតែចោទយើង ទៅអោយយួនចាប់យើងទៅណាស់ ចឹងអានោះរត់ចង់ស្លាប់

ក៖ ចឹងពលពតចញ្ចុះចញ្ចូលខាងយើងរឺមួយខាងយួនដែរ?

ខ៖ នៅក្នុងឆ្នាំយួនមកដេញពលពតនឹង

ក៖ នៅក្នុងឆ្នាំ1979នឹងហោសអ៊ុំ?

ខ៖ នឹងហើយនៅឆ្នាំ1979នឹងនៅក្នុង3ឆ្នាំ 8ខែប៉ុន្មានថ្ងៃនឹង

ក៖ គឺ20ថ្ងៃអ៊ុំ?

ខ៖ ដល់ពេលចឹងប្រទេសកម្ពុជាយើងមិនក្លាយជាសាធារណះរដ្ឋនឹងគេហៅខ្ញុំទៅធ្វើដែរប៉ុន្តែខ្ញុំមិនទៅ អោយខ្ញុំទៅធ្វើម៉េចនឹងកើត

ក៖ ចុះកាលពីនៅក្មេងអ៊ុំធ្លាប់មានក្ដីស្រម៉ៃថាពេលដែរអ៊ុំធំឡើងនឹងអ៊ុំចង់ធ្វើអីគេដែរទេអ៊ុំ?

ខ៖ គ្មានទេចង់ធ្វើជាអ្នករាជការនឹងប៉ុន្តែមិនអាចធ្វើបាន

ក៖ អូ៎!អ៊ុំទៅមិនរួចហោសអ៊ុំ?

ខ៖ នឹងហើយដល់ពេលដែរយើងចង់ធ្វើយើងចាប់ផ្ដើមមានគ្រួសារបាត់ទៅហើយនឹងចឹងមានបានទៅ ណាចឹងទៅចូលរោងចក្រទៅនៅបាត់ដំបងនឹងនៅវាយតណភ័ណ្ឌនឹងមានប្រពន្ធហើយបានទៅធ្វើនឹង

ក៖ អូ៎!អ៊ុំធ្លាប់ទៅធ្វើការងារនៅរោងចក្រដែរហោសអ៊ុំ?

ខ៖ ដល់ពេលដែរចេះពីនេះមកបានយើងចូលទៅក្នុងប្លង់កាត់ធ្យុងនៅស្នួលនឹងនៅចំការកៅស៊ូហាស

ក៖ ចុះអ៊ុំធ្វើអីគេនៅណុង?

ខ៖ យើងធ្វើខាងជ័រក្រេបហាស

ក៖ អូ៎!អ៊ុំធ្វើខាងជៀជ័រអីនឹង?

ខ៖ នៅខាងវៃលេខអីនឹងដូចថាក្រុមហ៊ុននៅស្នួលជាមួយបារាំងនឹងណាស់

ក៖ បាទអ៊ុំ នឹងកាលពីជំនាន់បារាំងហោសអ៊ុំ?

ខ៖ ជំនាន់បារាំងអីនៅចប់ហើយសង្គមរាស្ត្រនិយមនឹងនៅជំនាន់សម្ដេចសីហនុនឹងនៅឆ្នាំ1969នឹង

ក៖ អូ៎!បាទអ៊ុំ?

ខ៖ នឹងហើយខ្ញុំធ្វើបាន2ឆ្នាំនឹង យើងធ្វើនៅណុងគេធ្វើជាជ័រស្ងួរចេញជាបាល់ហើយនឹង ហើយនឹងវៃជា អក្សរភាសាបារាំងនឹង ហើយផ្ញើរយកទៅលក់នឹង

ក៖ ចុះគេយកទៅណាវិញទៅអ៊ុំ?

ខ៖ ចុះក្រុមហ៊ុនបារាំងគេយកទៅប្រទេសបារាំងនឹង

ក៖ គេយកទៅបារាំង ចុះគេមិនយកទៅខាងជប៉ុន នឹងខាងអាមេរិចទេ?

ខ៖ នឹងគេយកទៅខាងណាម៉េចដឹងទៅគេដាក់យើងដាក់ប្លង់តាស្យូងចឹងទៅណាស់ បើប្លងតាស្យូងគេយកទៅស្នួលចឹងទៅ នឹងយកទៅខេត្តក្រចេះចឹងទៅណាស់

ក៖ ចុះបលសិនជាចង់អោយអ៊ុំផ្ដែផ្ដាំទៅកូនចៅជំនាន់ក្រោយៗតើអ៊ុំចង់ផ្ដែផ្ដាំអីទៅពួកគាត់ដែរអ៊ុំ?

ខ៖ ខ្ញុំចង់ផ្ដែផ្ដាំអោយកូនចៅជំនាន់ក្រោយៗអោយពួកគេចេះតែរក្សាខ្លួនផងនឹង ធ្វើម៉េចកុំអោយដូចជា សិស្សសាលាចឹង ដូចថាយើងមានបក្សពួកគ្រឿងញៀនកុំអើយប្រើចឹងទៅ

ក៖ បាទត្រូវហើយអ៊ុំ?

ខ៖ នឹងហើយយើងត្រូវមានការតស៊ូដើម្បីប្រទេសជាតិយើងនឹងណាស់ គិតពីរឿងជាតិនឹងល្អហើយនឹង ណាស់ក្មេងជំនាន់ក្រោយនឹង កុំទៅគិតពីដើរបក្សពួក កុំអោជក់ម៉ាអីចឹងទៅណាស់

ក៖ ចុះបើចង់អោយកូនចៅជៀសវៀងវិញតើអ៊ុំចង់អោយកូនចៅជៀសវៀងពីអីគេដែរអ៊ុំ?

ខ៖ ជៀសវៀងនឹងកុំអោយទៅសែបគ្រឿងញៀនចឹងទៅ ហើយយើងកុំទៅចាប់រំលោភក្មេងស្រីចឹងទៅ កុំទៅប្លន់

ក៖ កុំអោយទៅរំលោភស្រ្តីដែរចាស់អ៊ុំ?

ខ៖ នឹងហើយអត់ទេនឹងមិនត្រឹមត្រូវទេនឹងយើងត្រូវការពារសិទ្ធិរបស់គេផងនឹង ហើយកុំអាងតែយើងក្មេងណាស់

ក៖ កុំអាងតែក្មេងចេះតែធ្វើណអ៊ុំ?

ខ៖ នឹងហើយនឹងអត់បានទេចុះគេហៅសិទ្ធិនារីហោស ហើយសិទ្ធិបុរស់នឹងយ៉ាងម៉េចដែរអ៊ុំ?

ក៖ ចុះមានអីដែរអ៊ុំចង់ផ្ដែផ្ដាំអីទៀតទេ?

ខ៖ អត់មានទេប៉ុណ្ណឹងបានហើយកុំអោយច្រើនពេក

ក៖ ចឹងជាចុងក្រោយខ្ញុំអរគុណច្រើនអ៊ុំដែរបានអោយខ្ញុំបានសំភាសន៍ពីប្រវត្តិរបស់អ៊ុំ ហើយអ៊ុំបានផ្ដល់ពេលដើម្បីបានពិភាក្សាជាមួយខ្ញុំចឹងណាស់ ហើយខ្ញុំនឹងដាក់ការសំភាសន៍មួយនឹងទៅ ក្នុងវេបសាយរបស់សាលាដើម្បីតំកល់ទុកអោយអ៊ុំ ចឹងជាចុងក្រោយខ្ញុំអរគុណច្រើនណាស់អ៊ុំ៕៕៕